Diari Oficial de la Generalitat Valenciana


Sumari del DOGV 9821, del 04-04-2024 (2024/2764)

RESOLUCIÓ de 27 de març de 2024, de la Direcció General de Funció Pública, per la qual es disposa l'exclusió d'un aspirant de les proves selectives d'accés al cos superior de gestió en enginyeria tècnica industrial de l'Administració de la Generalitat, A2-09, sector administració especial, convocatòria 12/22, torn lliure general, pel sistema d'oposició, corresponents a l'oferta d'ocupació pública de 2022 per a personal de l'Administració de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9821

Data del DOGV
:   04-04-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/2764


Data del document
:   27-03-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda, Economia i Administració Pública

RESOLUCIÓ de 27 de març de 2024, de la Direcció General de Funció Pública, per la qual es disposa l'exclusió d'un aspirant de les proves selectives d'accés al cos superior de gestió en enginyeria tècnica industrial de l'Administració de la Generalitat, A2-09, sector administració especial, convocatòria 12/22, torn lliure general, pel sistema d'oposició, corresponents a l'oferta d'ocupació pública de 2022 per a personal de l'Administració de la Generalitat. [2024/2764]  
Per l'Orde 18/2022, de 27 d'octubre, de la Conselleria de Justícia, Interior i Administració Pública, es van convocar proves selectives d'accés al cos superior de gestió en enginyeria tècnica industrial de l'Administració de la Generalitat, A2-09, sector administració especial, convocatòria 12/22, torn lliure general, pel sistema d'oposició, corresponents a l'oferta d'ocupació pública de 2022 per a personal de l'Administració de la Generalitat (DOGV 9460, de 31.10.22).  
Dins de les condicions generals d'admissió de les persones aspirants, la base 2.1.3 de la referida convocatòria exigix trobar-se en possessió del títol d'Enginyeria Tècnica Industrial o grau en Enginyeria Tècnica Industrial o complides les condicions per a obtindre'ls abans de la finalització del termini de presentació de sol·licituds i disposar del certificat que ho acredite.  
Per la Resolució de 30 de desembre de 2022 (DOGV 9505, de 04.01.23), es va elevar a definitiva la llista provisional de persones admeses i excloses a les proves selectives de la convocatòria 12/22. L'aspirant Hugo Monente Jiménez figura inclòs en l'annex I (llista definitiva d'admesos a les proves).  
Per l'Acord de 21 de desembre de 2023, de l'òrgan tècnic de selecció, es va fer pública la relació de persones aspirants que havien superat el segon exercici de la fase d'oposició.  
Amb motiu dels recursos d'alçada interposats contra l'anterior acord, alguns participants van qüestionar el compliment del requisit de titulació per part de l'aspirant Hugo Monente Jiménez.  
L'interessat va ser requerit, a l'empara de la base 2.3, perquè acreditara en el termini de deu dies el compliment del requisit de titulació exigit en la base 2.1.3 de la convocatòria. En la contestació, el requerit va aportar el títol d'Enginyeria Industrial.  
En virtut d'això, vista la declaració responsable formulada per la persona interessada en la seua sol·licitud de participació en les esmentades proves selectives; atés el que es disposa en l'article 69.4 de la Llei 39/2015, d'1 d'octubre, del procediment administratiu comú de les administracions públiques, i de conformitat amb el que es preveu en la base 2.3 de l'Ordre de convocatòria 12/22, resolc:  
  
Excloure l'aspirant Hugo Monente Jiménez de les proves selectives d'accés al cos superior de gestió en enginyeria tècnica industrial de l'Administració de la Generalitat, A2-09, sector administració especial, convocatòria 12/22, torn lliure general, pel sistema d'oposició, corresponents a l'oferta d'ocupació pública de 2022 per a personal de l'Administració de la Generalitat.  
  
Contra la present resolució, que posa fi a la via administrativa, podrà interposar-se potestativament recurs de reposició davant l'òrgan que dicta l'acte, en el termini d'un mes a comptar des de l'endemà de la publicació; o bé, directament, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, comptats també des de l'endemà de la publicació. Tot això, de conformitat amb el que disposen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjuí que puga exercir-se, si és el cas, qualsevol altre que s'estime procedent.  
  
  
València 27 de març de 2024.- El director general de Funció Pública: Javier Lorente Gual.